కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మయాంక్‌ను బౌన్సర్‌తో బోల్తాకొట్టించిన కమ్మిన్స్
షార్ట్ పిచ్ బంతితో విహారిని ఔట్ చేసిన పాట్ కమ్మిన్స్.. మరో బౌన్సర్‌తో మయాంక్‌నూ బోల్తా కొట్టించాడు. మీదికి దూసుకొచ్చిన బౌన్సర్‌ను అంచనా వేయడంలో తికమక పడిన మయాంక్ ఔట్‌గా వెనుదిరిగాడు.
Samayam Telugu | Updated:
Dec 26, 2018, 10:13AM IST
మయాంక్‌ను బౌన్సర్‌తో బోల్తాకొట్టించిన కమ్మిన్స్
హైలైట్స్
హాఫ్ సెంచరీ హీరో మయాంక్ అగర్వాల్ ఔట్
బౌన్సర్‌తో మయాంక్‌ను బోల్తా కొట్టించిన పాట్ కమ్మిన్స్
పుజారాతో కలిసి 83 పరుగుల భాగస్వామ్యాన్ని నెలకొల్పిన మయాంక్
మెల్‌బోర్న్‌లో ఆస్ట్రేలియాతో జరుగుతోన్న మూడో టెస్టులో భారత్ రెండో వికెట్ కోల్పోయింది. సరిగ్గా లంచ్ బ్రేక్‌కు ముందు హనుమ విహారి(8) రూపంలో తొలి వికెట్‌ను చేజార్చుకున్న భారత్.. రెండో వికెట్‌ కోల్పోయి టీ విరామానికి వెళ్లింది. ఆరంగేట్ర టెస్టులోనే హాఫ్ సెంచరీతో అదరగొట్టిన మయాంక్ అగర్వాల్(76; 161 బంతుల్లో 8×4, 1×6) రెండో వికెట్‌గా పెవిలియన్‌కు చేరాడు. షార్ట్ పిచ్ బంతితో విహారిని ఔట్ చేసిన పాట్ కమ్మిన్స్.. మరో బౌన్సర్‌తో మయాంక్‌నూ బోల్తా కొట్టించాడు. మీదికి దూసుకొచ్చిన బౌన్సర్‌ను అంచనా వేయడంలో తికమక పడిన మయాంక్ దాన్ని డిఫెన్స్ ఆడే ప్రయత్నం చేశాడు. అయితే బంతి చేతి గ్లౌజులను రాసుకుంటూ కీపర్ టిమ్ పైన్ చేతిలో పడింది. దీంతో ఓ మంచి ఇన్నింగ్స్‌కు తెరపడినట్లయింది.